《挽司理奉议楼公》
宋代·喻良能

老烂为儒山泽臞，半生辛苦就名誉。
三千白发身无事，一点青灯夜读书。
真率杯盘如洛会，崎岖岩壑似陶庐。
欲知老泪挥难尽，洒遍霜飙更湿裾。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。